                                 

             ROMÂNIA
JUDEŢUL HUNEDOARA
    MUNICIPIUL BRAD
         P R I M A R U L
   Nr. 53/11050/20.03.2025

R E F E R A T   D E   A P R O B A R E
privind aprobarea achitării cotizaţiei pentru anul 2025 datorată de către Municipiul Brad, în calitate de membru, Asociaţiei de Dezvoltare Intercomunitară ”Serviciul judeţean pentru ocrotirea animalelor fără stăpân”, judeţul Hunedoara


	Prin Hotărârea Consiliului Local nr. 48/2012  Municipiul Brad prin Consiliul Local al Municipiului Brad a devenit membru al Asociaţiei de Dezvoltare Intercomunitară ”Serviciul judeţean pentru ocrotirea animalelor fără stăpân”, judeţul Hunedoara.
	Ulterior, în scopul aplicării prevederilor Legii nr. 258/2013 pentru modificarea şi completarea Ordonanţei de Urgenţă a Guvernului nr. 155/2001 privind aprobarea programului de gestionare a câinilor fără stăpân şi ale Hotărârii Guvernului nr. 1059/23.12.2013 pentru aprobarea Normelor metodologice de aplicare a Ordonanţei de Urgenţă a Guvernului nr. 155/2001 privind aprobarea programului de gestionare a câinilor fără stăpân, prin Hotărârea Consiliului Local nr. 16/2014 s-a aprobat delegarea activităţii ”Serviciului de gestionare a câinilor fără stăpân” Asociaţiei de Dezvoltare Intercomunitară ”Serviciul judeţean pentru ocrotirea animalelor fără stăpân”, judeţul Hunedoara.
	Întrucât, începând cu anul 2015, Consiliul Județean Hunedoara nu a putut susține integral din fonduri proprii funcționarea asociației, s-a impus instituirea unei cotizații anuale pentru membrii asociați.
 La stabilirea cotizației pentru anul 2025 ,datorată de către Municipiul Brad, în calitate de membru, Asociaţiei de Dezvoltare Intercomunitară ”Serviciul judeţean pentru ocrotirea animalelor fără stăpân”, judeţul Hunedoara, s-a ținut cont de valoarea anuală a cotizaţiei în cuantum de 15 lei/locuitor/an, aprobată prin Hotărârea nr. 1/2025 în ședința din data de 15.01.2025 de către Adunarea Generală a Asociaţiei, precum și de datele furnizate de către Direcția Județeană de Statistică  Hunedoara din care reiese faptul că populația municipiului Brad, după domiciliu, la data de 1 iulie 2024, este de 14.266 locuitori.
În contextul celor de mai sus am inițiat prezentul proiect de hotărâre prin care am propus aprobarea achitării cotizaţiei în cuantum de 15 lei/locuitor/an, respectiv 213.990 lei/an, pentru anul 2025, datorată de către Municipiul Brad, în calitate de membru, Asociaţiei de Dezvoltare Intercomunitară ”Serviciul judeţean pentru ocrotirea animalelor fără stăpân”, judeţul Hunedoara și îl supun spre dezbatere și aprobare plenului Consiliului Local al Municipiului Brad în forma prezentată.
Precizez că decontarea acestor cheltuieli se face din bugetul local, de la capitolul bugetar 51.02. ”Autorităţi publice ”, cu încadrarea în limita creditelor bugetare aprobate.
Invoc în susţinerea prezentului proiect de hotărâre prevederile art. 46 alin. 1 lit. a din O.G. nr. 26/2000 cu privire la asociaţii şi fundaţii, cu modificările şi completările ulterioare, ale art. 10 din Legea nr. 51/2006 a serviciilor comunitare de utilităţi publice, republicată.

